આ ઘટનાએ તે વાત ફરી સાબિત કરી આપી છે. કોઈ વાર રાજ્યમાં એકાદ સારો મુખ્યપ્રધાન આવી જાય. તે વધારે કલાકો કામ કરે અને સરકારી બાબુઓને કઈ રીતે કામ કરતા કરવા તેમાં ફાવટ આવી જાય ત્યારે સરકારી કામોમાં થોડી ઝડપ આવતી હોય છે. પણ તે અપવાદરૂપ કિસ્સા છે. આપણે એફિશિયન્ટ નેતાઓની નહીં, એફિશયન્ટ સિસ્ટમની જરૂર છે. થોડા ડઝન નેતા લાંબા ગાળાનું હિત વિચારીને સિસ્ટમને એફિશયન્ટ કરવાની કોશિશ કરશે તો જ આ શક્ય બનશે.